TÁRSULATI ÜGYEK. 103 
De végül legyen megengedve ő Nagyméltóságát még egy körülményre 
figyelmeztetni. Bevezető sorainkban fájdalommal azt kellett idéznünk, 
hogy a földtani társulat tagjai között csak 7 bányagyakornok szerepel; 
valóban szomorú volna, ha a fiatal, akadémiát végzett bányásznépünkben 
olyan hamar aludna ki a továbbképzés iránti ösztön és akarat; de a baj 
forrását másban is kell keresnünk. íme közöljük egy ilyen bányagyakornok 
levelét, melyet a földtani társulathoz intézett: «Szíveskedjék becses tudo¬ 
másul venni a társulatból való kilépésemet. Az ok nem más, mint 23 forint 
havi fizetésem elégtelenségen) Es eme kir. bányagyakornok őszinte nyilat¬ 
kozatát követik számos a közszolgálatban megöregedett bányatiszt, kik 
mihelyest nyugalomba vonulnak, fölhagynak a szellemi haladással is, mert 
szerény, sok esetben túlszerény nyugdíjjal kénytelenek a mindennapi 
élettel való küzdelmet fölvenni. Sapienti sat. a — 
TÁRSULATI ÜGYEK. 
A Magyarhoni Földtani Társulat 1890. februárius 5-ikén 
tartott Közgyűlése. 
Elnök : dr. Szabó József. 
Titkár: dr. Staub Móricz. 
Jelen voltak: Bernáth József, Böckli János, dr. Braun Gyula, Erőss Lajos, dr. 
Fialovszky Lajos, Franzenau Ágoston, Gsehwandtner Albert, Halaváts Gyula, 
dr. Hofmann Károly, dr. Ilosvay Lajos, ifj. Jankó János, Kachelman Károly, 
Kaufmann Kamilló, Kalecsinczky Sándor, Kocsis János, Leutner Károly, 
Loczka József, Lóczy Lajos, Lőrenthey Imre, Nagy László, Petrik Lajos, dr. 
Pethő Gyula, dr. Probstner Arthur, dr. Posevitz Tivadar, T. Roth Lajos, dr. 
Schmidt Sándor, dr. Szontagh Tamás, dr. Téry Ödön, dr. Thirring Gusztáv, 
Wiesner Adolf, Zimányi Károly. 
I. Elnök a következőkkel nyitja meg a közgyűlést: 
Tisztelt közgyűlés! 
A Magyarhoni Földtani Társulat 1890-iki rendes közgyűlését ezennel 
megnyitván, alapszabályaink értelmében visszapillantunk az imént lezáró¬ 
dott 1889-re, és a következő 1890 ik évre a munkatervet, valamint annak 
kivitelére a költségvetést megállapítjuk. Társulatunk belviszonyait több év 
szentesítette szokás szerint a titkári jelentés öleli fel a megkivántató részle¬ 
tességgel, míg a geológiai kül viszonyokról legalább általánosságban az elnöki 
beszédnek kell megemlékezni. 
A múlt 1889 -iki közgyűlésen fontos mozzanatról számoltam be, t. i. az 
(63) 
